REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/335-14

23. oktobar 2014. godine

B e o g r a d

Z A P I S N I K

42. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 23. OKTOBRA 2014. GODINE

 Sednica je počela u 14,08 časova.

 Sednicom je predsedavao dr Aleksandar Martinović, predsednik Odbora.

 Sednici su prisustvovali članovi Odbora: Mujo Muković, zamenik člana Veroljuba Arsića, Katarina Rakić, Dragan Nikolić, Svetislav Vukmirica, Vladeta Kostić, zamenik člana Žarka Mićina, prof. dr Janko Veselinović, Vojislav Vujić zamenik člana Petra Petrovića i Mirko Čikiriz.

 Sednici nisu prisustvovali: Biljana Pantić Pilja, Aleksandar Jablanović, Tanja Tomašević Damnjanović, Žarko Obradović, Neđo Jovanović, Balint Pastor, Vesna Martinović i Vesna Besarović, kao ni njihovi zamenici.

Sednici su prisustvovali: Nada Mirković, savetnik ministra finansija i Irena Injac, samostalni savetnik u Sektoru budžeta Ministarstva finansija.

Sednici je prisustvovao i Vladimir Pavićević, narodni poslanik.

Na predlog predsednika Odbora, jednoglasno je usvojen sledeći

D n e v n i r e d :

1. Razmatranje Predloga zakona o izmenama i dopunama Zakona o budžetu Republike Srbije za 2014. godinu sa Predlogom odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2014. godinu, Predlogom odluke o davanju saglasnosti na Odluku o izmenama Finansijskog plana Republičkog fonda za zdravstveno osiguranje za 2014. godinu, Predlogom odluke o davanju saglasnosti na Odluku o izmenama Finansijskog plana Nacionalne službe za zapošljavanje za 2014. godinu i Predlogom odluke o davanju saglasnosti na Odluku o izmenama Finansijskog plana Fonda za socijalno osiguranje vojnih osiguranika za 2014. godinu, koji je podnela Vlada;

 2. Razmatranje Predloga zakona o privremenom uređivanju osnovica za obračun i isplatu plata, odnosno zarada i drugih stalnih primanja kod korisnika javnih sredstava, koji je podnela Vlada;

3. Razmatranje Predloga zakona o privremenom uređivanju načina isplate penzija, koji je podnela Vlada;

 4. Razmatranje Predloga zakona o izmenama i dopunama Zakona o Centralnom registru obavezog socijalnog osiguranja, koji je podnela Vlada.

Prva tačka dnevnog reda. Razmatranje Predloga zakona o izmenama i dopunama Zakona o budžetu Republike Srbije za 2014. godinu sa Predlogom odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2014. godinu, Predlogom odluke o davanju saglasnosti na Odluku o izmenama Finansijskog plana Republičkog fonda za zdravstveno osiguranje za 2014. godinu, Predlogom odluke o davanju saglasnosti na Odluku o izmenama Finansijskog plana Nacionalne službe za zapošljavanje za 2014. godinu i Predlogom odluke o davanju saglasnosti na Odluku o izmenama Finansijskog plana Fonda za socijalno osiguranje vojnih osiguranika za 2014. godinu, koji je podnela Vlada.

U duskusiji o ovoj tački dnevnog reda za reč se javio član Odbora prof. dr Janko Veselinović, pošto je predsednik Odbora dr Aleksandar Martinović otvorio diskusiju po prvoj tački dnevnog reda, u kojoj je izneo svoje mišljenje o svim tačkama dnevnog reda. U diskusiji je učestvovala i Nada Mirković, savetnik ministra finansija.

Odbor je razmotrio Predlog zakona o izmenama i dopunama Zakona o budžetu Republike Srbije za 2014. godinu sa Predlogom odluke o davanju saglasnosti na Odluku o izmenama i dopunama Finansijskog plana Republičkog fonda za penzijsko i invalidsko osiguranje za 2014. godinu, Predlogom odluke o davanju saglasnosti na Odluku o izmenama Finansijskog plana Republičkog fonda za zdravstveno osiguranje za 2014. godinu, Predlogom odluke o davanju saglasnosti na Odluku o izmenama Finansijskog plana Nacionalne službe za zapošljavanje za 2014. godinu i Predlogom odluke o davanju saglasnosti na Odluku o izmenama Finansijskog plana Fonda za socijalno osiguranje vojnih osiguranika za 2014. godinu, koji je podnela Vlada, u načelu i smatra da su u skladu sa Ustavom i pravnim sistemom Republike Srbije.

 Odbor je odluku doneo jednoglasno.

 Za izvestioca Odbora na sednici Narodne skupštine određen je predsednik Odbora.

 Druga tačka dnevnog reda. Razmatranje Predloga zakona o privremenom uređivanju osnovica za obračun i isplatu plata, odnosno zarada i drugih stalnih primanja kod korisnika javnih sredstava, koji je podnela Vlada.

Odbor je razmotrio Predlog zakona o privremenom uređivanju osnovica za obračun i isplatu plata, odnosno zarada i drugih stalnih primanja kod korisnika javnih sredstava, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo većinom glasova.

Za izvestioca Odbora na sednici Narodne skupštine određen je predsednik Odbora.

Treča tačka dnevnog reda. Razmatranje Predloga zakona o privremenom uređivanju načina isplate penzija, koji je podnela Vlada.

Odbor je razmotrio Predlog zakona o privremenom uređivanju načina isplate penzija, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo većinom glasova.

Za izvestioca Odbora na sednici Narodne skupštine određen je predsednik Odbora.

Četvrta tačka dnevnog reda. Razmatranje Predloga zakona o izmenama i dopunama Zakona o Centralnom registru obavezog socijalnog osiguranja, koji je podnela Vlada.

Odbor je razmotrio Predlog zakona o izmenama i dopunama Zakona o Centralnom registru, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo većinom glasova

Za izvestioca Odbora na sednici Narodne skupštine određen je predsednik Odbora.

 Sednica je završena u 14,19 časova.

 Sastavni deo ovog zapisnika čine stenografske beleške.

 SEKRETAR PREDSEDNIK

dr Radoje Cerović dr Aleksandar Martinović